ПЛАНИНСКИТЕ ПЪРВЕЦИ НА ХЪРВАТСКА - ТрекМания ООД\nПЛАНИНСКИТЕ ПЪРВЕЦИ НА ХЪРВАТСКА\nДЕСТИНАЦИЯ: Динари / Хърватска\nДинарската планинска система е една от най-обширните на Балканите и заема съществена част от Територията на Хъртватска! Макар надморската му височина да не надвишава 1913 метра, това море от скалисти върхове крие неподозирани предизвикателства и изненади за планинарите! ТрекМания ви представя една уникална програма, която ще ви даде възможност да стъпите на най-високата точка на Динарите – връх Троглав (1913 метра), да изкачите най-високия връх на Хърватска – връх Динара (1810 метра), да премерите сили с предизвикателния първенец на карстовия титан Велебит – Вагански връх (1757 метра) и да видите Макарската ривиера от най-високия връх на Биоково – Свети Юре! Така ще стъпим на трите най-високи планински първенци в Хърватска и най-високия връх на целите Динари!!! В допълнение на незабравимите планински преживявания, които сме ви приготвили, ще можете да видите величествените каньони Мала и Велика Пакленица, кристални извори и впечатляващи водопади, както и да опознаете някои от най-запомнящите се исторически забележителности в планинските райони на Хърватска и Босна!\nСборен пункт – София, метростанция Сливница – спирка на автобуси за Банкя, до входа на метрото в 6.20 часа. Днес ни предстои едно дълго пътуване през някои от най-оспорваните територии на Балканите и ще се запознаем с динамичната им история. Ще преминем транзитно през Белград и ще поспрем за кратко във втория по големина град в Босна и Херцеговина – Баня Лука. От тук пътят ни навлиза в дивите планински райони на страната, преминава покрай древните крепости Звечайград, Гребенград и Бочац, разположени в живописния каньон на река Върбас. Рано вечерта пристигаме в района на мистичния Мръконич град и се настаняваме. Вечеря на свободна консумация. Ношувка.\nДнешният ден е посветен на първенеца на цялата Динарска планинска верига – връх Троглав. Напускаме къщата за гости в ранното утро и се отправяме към подножието на планината и изходния пункт. Предстои ни преход през разнообразния карстов терен на Динарите. Пътеката ни навлиза в красива букова гора и скоро започва да се вие на стръмни серпентини към високите пасища разположени над нея. Скоро излизаме на обзорно скално ребро, от което се открива, впечатляваща панорама към внушителния северен циркус на върха. След 5 часа от началото на прехода вече сме на най-високия връх – Троглав (1913 метра)! Гледките са впечатляващи, а удовлетворението е максимално! Уникалното местоположение, релеф и геология са предпоставка за голямо разнообразие от цветя и водачът ще ни покаже на връщане по-интересните от тях! Слизане до мястото за среща с буса. Отпътуваме за Макарската ривиера и се настаняваме в уютни апартаменти на брега на морето в град Макарска. Вечеря на свободна консумация и нощувка.\nСлед вчерашния натоварващ преход днес е време да разпуснем. Затова сме ви избрали два върха с великолепна панорама и почти без изкачване :) Насочваме се към планината Биоково, разположена само на няколко километра от морските брегове! Нейните величествени скални стени се издигат на стотици метри над морето и образуват своеобразна каменна стена, увенчана с няколко високи и обзорни върха! Първи в програмата ни е Велики Вошац. Разположен на самия ръб на скалната стена, от върха се открива панорама, която ще остане винаги в сърцата ни и дълго време няма да можем да се отърсим от нея! Разходката до върха трае само 40 минути в посока, но ще ни възнагради с една от най-красивите гледки на Адриатическото крайбрежие и ще ни подготви за следващото изкачване. Втората ни цел за деня и първенецът на планината Биоково – връх Свети Юре! Изкачването до него ще трае около час и ще ни покаже един нов, нестандартен поглед над безкрайните карни полета на планината! Спускаме се до мястото за среща с буса и отпътуваме за град Книн. Настаняване в района. Вечеря на свободна консумация. Нощувка.\nДнес ни очаква второ епично изкачване към висините на Динарската планинска система. Ставаме рано и се отправяме към подножието на връх Динара – най-висок връх в Хърватска! Очаква ни около 1200 метра изкачване! Пътеката ни върви полегато през старинна крепост, обширни планински пасища, покрити с цветя, вековна букова гора и на финала през обширен клеков пояс, който до последно ще ни пази сянка от жаркото Адриатическо слънце! Четири часа от началото на прехода ни стъпваме на Хърватския първенец! Гледките отново са впечаляващи, а при хубаво време ще можем да видим дори Адриатическо море и някои от по-големите острови в района на Сплит и Шибеник! Връщане до мястото за среща с буса. Връщане до Книн. По пътя ще посетим Тополския водопад (22 м.) и Книнската крепост. Вечеря на свободна консумация. Нощувка.\nВреме е да отправим взор към най-дългата планина в Хърватска – Велебит! Отпътуваме за подножието ѝ и за разположения на територията ѝ национален парк Пакленица! Преди това обаче ще посетим някои от най-интересните манастири и крепости кацнали по ръбовете на каньоните Крка и Зрманя. Ще посетим манастира Крка и ще снимаме останките от крепостите Трошени град и Нечвен, кацнали на склоновете на река Крка. След това ще се отправим към поречието на Зрманя, ще посетим манастира Манастирска Крупа и ще снимаме изумително красивия каньон Крупа! Следобед пристигаме в Стариград – вратата към велебит и се настаняваме в комфортен хотел. Вечеря на свободна консумация. Нощувка.\nДнес ще станем много рано. Тесният планински път ще ни отведе навътре в сърцето на планината, откъдето ще предприемем „щурма“ си към нейния първенец – Вагански връх. Преминаваме през гористите склонове, обграждащи най-високите части на планината и достигаме високите и карни полета. Каменистият терен може да ни забави, но скоро достигаме до дъхавите поляни, разположени в подножието на върха. Още малко усилия и вече сме на най-високия връх на Велебит – Вагански връх (1757 метра)! Панорамата от тук е феноменална! В краката ни са двата величествени каньона – Мала и Велика Пакленица, които прорязват скалните недра на планината и като две огромни вкаменени реки се „вливат“ в Адриатическо море! Правим снимки, почиваме и поемаме по обратния път. Връщане до мястото за среща с буса и трансфер до района на Карловац. Настаняваме се в уютна къща за гости и се отдаваме на заслужена почивка. Вечеря на свободна консумация. Нощувка.\nЗакуска и отпътуване за България. Пристигане в София около 20:00 часа.


"Спазват примирието, иначе ще ядат бой от САЩ и Русия" | Клуб 'Z'\nПремиерът Бойко Борисов по външнополитически теми в село Венец\n18.09.2016, 16:00 ч.\nпоследна редакция 18.09, 16:00 ч.\nБойко Борисов на събора в с. Венец. Снимка Министерски съвет\n„Аз приветствам продължаващите разговори между държавния секретар Кери и министър Лавров. Така както много пъти съм подчертавал, видно е, че когато Щатите и Русия седнат на масата на преговорите, светът се успокоява”, коментира пред журналисти премиерът Бойко Борисов по време на посещението си на традиционния събор в шуменското село Венец, цитиран от Правителствената информационна служба и „Фокус“.\n„Една седмица всички спазват примирието, защото иначе „ще ядат бой” от двете големи държави. Затова да продължат и всички да ги апелираме, за да могат тези бежанци да се върнат в Сирия и в Либия”, е казал Борисов.\n„Светът е ужасен“\n„Ужасно нещо са атентатите и за разлика от другите държави в България не биха се приели спокойно, тук веднага се искат оставки, веднага се казва не се справихте”, продължава премиерът.\n“Защо сега не казват, че в Ню Йорк не се е справила полицията, ФБР, ЦРУ и всичко останало? Оставки чухте ли да искат - на Обама или на техния директор на ФБР? Просто хората знаят, че светът е ужасен в момента и трябва да се мобилизираме всички заедно”.\nБойко Борисов е казал, че в момента в Италия ситуацията е много тежка и там бежанският натиск е чудовищен.\n„5-6 хиляди души на ден се опитват да влязат и те изнемогват. Австрия си затвори границата и Италия е под огромно напрежение”.\nПремиерът е призовал за пореден път за създаването на „зони за сигурност” за бежанците в Либия, които да се финансират от всички държави, за да могат те да се приберат до родните си места, след успокояване на обстановката.\n„Това, което искаме, се случва”\nПремиерът е казал, че на 6 октомври от България ще стартира европейската гранична полиция.\n„Ние много ясно казахме, че или трябва да правим затвори, както ги предупреждавах преди 2 години, за да са спокойни хората, или тези центрове от отворен тип не вършат работа. Ние всяка вечер на сръбската граница хващаме по 40-50 човека, регистрирани и избягали от центровете. Няма да си играем на стражари и апаши. Колко време да го правим?”\nСледващата събота австрийският канцлер Кристиан Керн ще е домакин на среща между премиерите на България, Словения, Унгария и канцлера на Германия.\nЕС ни отпуска 108 млн. евро за границите, ще търси останалите 52 милиона\nКерн, Борисов, Мирослав Церар, Виктор Орбан и Ангела Меркел вече се срещнаха в този формат в Берлин преди три седмици.\n„Това са хората, които генерираме идеи в момента и останалите за радост се съобразяват”.\nОсновният проблем според премиера сега е къде да върнем мигрантите.\n„Белене“ и хъб\nВъв Венец Борисов съобщи, че предстои да предложи на Народното събрание да приеме решение за изплащане на 800 млн. лема на руската страна за двата поръчани реактора за АЕЦ „Белене“.\nИдеята на премиера е след като се платят 800 милиона лева за ядрените реактори, да може да се преговаря с руската страна, “така че от пасив парите, които страната ни е осъдена да изплати, да се превърнат в актив”.\n„Решението на съда в Женева е, че трябва да платим двата реактора. Няма мърдане. Лихвите са по 167 000 евро на ден. Не искам да се връщам назад защо и как се е стигнало до тук, но в момента, в който ги платим, вече ще можем да поканим руската страна и да кажем: сега вече тези реактори са почти наши, да спрем лихвите и да помислим заедно. Без тях ние не можем да направим нищо – и да ги строим не можем, и да ги продадем не можем. Вече в един нормален добронамерен тон ще се опитаме да намерим решение тази огромна загуба в бюджета да се превърне в актив, а не в пасив”.\nСпоред премиера, вече имало ясно виждане в региона, че газовият хъб може да се случи.\n„Какво направихме ние? Докарахме Европейската комисия, лично Жан-Клод Юнкер даде официалните писма. Вече сме в готовност да преговаряме и с руската страна заедно с експертите на Европейската комисия. Нашата газопреносна система, с изключение на съвсем малък участък, който ще изисква минимални инвестиции при Дупница, с новите компресори и всичко, което сме направили, може да транспортира газ чак до Солун. Сърбия също имат огромен интерес това да се случва, защото и за тях този газ ще е най-евтин”.\nБорисов заключи, че вече и „експертите в Русия са си дали сметка, че не е хубаво и историята го показва да няма диверсификация”.\nБорисов, Венец, САЩ, Русия, мигранти, ЕС, Керн, Меркел, Орбан, Церар\nТитан! Над това може много\nда се разсъждава: „експертите в Русия са си дали сметка, че не е хубаво и историята го показва да няма диверсификация”. :D\nБорисов: Където и да направим лагер за бежанци, хората ще са против (СНИМКИ)\n30% по-малко мигранти опитали да влязат в България тази година\nЕвропейската гранична служба - на крачка от одобрение


Персоналът е не само служители, но и добре координиран екип. Успехът на цялата компания зависи от това, затова инвестирайте в прост персонал. Те ще се възползват от сегашните инча и броят на съкращенията и квалификациите няма да се превърне в поле за живот на предприятието.\nКак да мотивирам служителите да свършат повече работа, какво да направят, за да реализират бизнес проекти навреме? Освен това изключителните изследвания са неразделен елемент от бизнес операциите. Колкото по-лесно се намери отговорът, толкова по-рано компанията ще разпери крилата си в сферата, в която предлага нашите плодове и услуги. На вкус се вижда, че този вид упражнения все по-често се субсидират, така че цената на подобно начинание нищо не иска да бъде висока. По тази технология повишаването на квалификацията в предприятието вероятно е част от дългосрочните процеси, създаващи много осезаеми ползи. Те се отнасят и за разширяване на знанията в конкретна област, както и знания как да се прилагат на практика.\nОсвен това служителите, които знаят как да се развиват, също много ще обмислят промяна на работата. От друга страна, работодателят знае, че неговият персонал се интегрира с всяко подобно упражнение и прилагането на поуките в следващите проекти.\nТакива преводи могат да се извършват и в капитала на компанията, когато в допълнение към институцията, която организира подобни курсове. Изборът на типа на курса е достатъчно широк, за да бъде нетърпелив да изберете един, който беше силно препоръчителен за определен период от развитието на компанията. Най-често, за да завършите курса, трябва да върнете изпита и всеки такъв материал гарантира, че човек има съответните знания за извършване на възложените му дейности.\n« Montazh na klimatichna tehnika varshava\nFenerche bez reklami»


Една великолепна рецепта на Джулия Чайлд за черни миди от книгата "Изкуството на френската кухня" - Гратинирани миди в черупка.\n* Измийте добре мидите и ги сложете в тенджера без никаква течност. Сварете ги за няколко минути, докато в тенджерата се образува пара и черупките се отворят. Не ги преварявайте, за да не се свият ядките. (Прецедете отделилия се сок и го запазете за друго готвене, напримен рибена супа или сос.) Махнете празните половини от черупките и подредете останалите, които са с ядки в тава.\n* Разбийте маслото на пухкав крем. Смесете го с останалите съставки. С малка лъжичка разпределете сместа върху мидите и замажете с нож. Така приготвените миди може да оставите в хладилник, докато решите да ги сервирате.\n* Загрейте грила на фурната и сложете мидите под него. Запечете за няколко минути, докато маслото започне да образува мехурчета и галетата се запече. Сервирайте незабавно с франзела и студено сухо бяло вино. Да ви е сладко!


Какви видове капани се използват и кога са необходими? — Бран Инсект\nКои видове капани използват ДДД фирмите срещу гризачите и кога е необходима употребата им?\nГризачите са сред най-неприятните вредители, поради своя често отблъскващ вид, вредни навици и способността им да пренасят множество зарази. Вероятно знаете, че чумните епидемии, останали в историята са предизвикани именно от безконтролната популация на плъхове и мишки. Тези неприятни животинки винаги намират начин да вредят на хората, като унищожават реколтата, замърсяват селскостопанската продукция, повреждат части от обзавеждането на дома, а прогризаните от тях кабели причинява нерядко пожари в редица сгради в цял свят.\nБорбата с гризачите датира още от тяхната поява и методите за борба с тях непрекъснато се променят, защото тези гадинки са хитър противник, който се научава как да избягва опасностите и да ум устоява. Дори отровите, използвани за дератизация подлежат на непрекъснато усъвършенстване, тъй като досадните вредители развиват пълна резистентност към тях и те стават практически неефективни. Разбира се професионалните ДДД фирми знаят коя отрова е най-ефективна и къде и как да бъде заложена за да даде 100% резултат.\nТова, което действа добре в домашни условия срещу хитри мишки и плъхове са някои видове капани, тъй като те използват техните слабости - нуждата от храна и необходимостта да се размножават. Съвременните капани и хранилки се различават значително от тези, използвани в миналото, като днес те са много по-ефективни и безопасни за хората, които ги използват в домовете си.\nКога капанът е единствен избор?\nОтровата е едно от най-често използваните средства за дератизация, но има случаи, при които тя не може или не бива да се използва. Това важи основно за жилища, в които се отглеждат деца и домашни любимци, а също и за помещения, в които се съхранява храна или земеделска продукция, като складове, магазини, ресторанти и хамбари за зърно.\nВ тези случаи отровата, поставена под формата на родентицид може да бъде разнесена безконтролно от гризачите и така да бъде застрашен животът и здравето на хора и животни. Друг проблем възниква и когато умиращите гризачи потърсят убежище в малки отвори и процепи, откъдето техните трупове не могат да бъдат премахнати, впоследствие. В тези случаи обикновено се прибягва към залагане на капани.\nКакви видове капани използват професионалните фирми за дератизация?\nКапани за еднократна употреба. Това са вид кутии, подходящи за жилища, в които има опасност малки деца и домашни любимци да достигнат до заложената в тях примамка. Тяхната конструкция е пригодена така, че само гризачите да могат да влязат вътре и да останат там до своето унищожаване. Фирма Бран Инсект не ползва този вид капани поради основният им недостатък, че са предназначени за еднократна употреба и ще трябва да закупите нови от магазина ни, ако поради завишена численост на гризачите не успеете да се справите с тях след първото залагане.\nВторият вид капани са т.н. лепливи капани - те са намазани със специално лепило, към което е добавен вид атрактант. Веднъж попаднали върху лепкавата повърхност, мишките или плъховете остават там, докато не ги отстраните. Предимство на този тип капани е, че са подходящи за труднодостъпни места, тъй като могат да се залагат и сгънати.\nТретият вид капани са живоловните - те са добре познати на повечето хора, защото ги има широко разпространени в търговската мрежа. Те не са подходящи за употреба в помещения където има домашни любимци или малки деца и като цяло не са сред най-ефективните капани, тъй като изискват постоянно ръчно презареждане, а и гризачите много често ги активират, без да попаднат вътре. Явно са свикнали вече с този вид капани?\nЧетвъртия вид капани са тези които са с натегната пружина и метална част която защипва гризача когато той стъпи върху плоскостта където е разположена примката и го поразява смъртоносно на място. Понякога тези капани са много ефективни, а в други случай след първия убит плъх спират да се улавят други негови събратя, тъй като след улавянето си той ги предупреждава с цвърченето си. И тук трябва да се внимава с децата и домашните любимци да не натиснат пластината, защото пораженията могат да бъдат еднакво неприятни и за тя, както са и за гризачите.


Велинград - online - Съветниците ще питат за договора с “Еко-Титан”, докато го получат \nСъветниците ще питат за договора с “Еко-Титан”, докато го получат\nПубликувано 2012-06-05 08:43:02 от темпо\nПърва точка в дневния ред на майската сесия бяха питания на съветници към Общинска администрация. Реджеп Ходжов, който е вносител на питане от страна на ЕНП, остро критикува получения отговор във връзка с неизплатените суми по проекта за водохващане “Чукура”, заради които в момента срещу общината тече съдебно дело. Той заяви, че е обиден, защото има питания от преди 40 дни, на които не е отговорено и затова смята, че ОА “се бъзика с нас”. Такова е искането да бъде представен договора между общината и фирма “Еко-Титан”, което си остава най-голямата тайна.\nВ знак на протест Р. Ходжов обяви, че ще гласува само решения, касаещи граждани, но не и ОА.\nЙордан Аршинков от ГЕРБ допълни, че са свидетели на пореден отказ на ОА да даде исканата от съветници информация, което е умишлено криене и пречи на Общинския съвет да изпълнява своите контролни функции. Той призова за взаимно уважение и също обяви, че ще гласува “въздържал се” по всички решения за ОА.\n“Община Велинград потъва”, обобщи съветникът от ГЕРБ Янко Денизов, според когото диалогът между ОА и ОС е некоректен. Той изрази недоволство от получения отговор за работата по Общия устройствен план на общината и заради намеренията част от плащанията да бъдат покрити с нов кредит. Важно е да се намерят алтернативни варианти и нещата да започнат да се случват, подчерта съветникът.\nКметът Иван Лебанов не присъства на сесията, а от ОА запазиха мълчание. Председателят на Общинския съвет Дияна Кехайова обаче бе категорична, че докато не бъде отговорено, няма да снеме от дневния ред питания, включително за договора с “Еко-Титан”.


а помните ли първата на Плевнята | Вашите коментари\nЕтикет: а помните ли първата на Плевнята\nПредизборната кампания започна! Горанов, финансовият министър каза: Ще има Борисов 3, няма да изтегляме бюджета, за минимална пенсия от 300 лв пари няма. Това са 1,2 млр лева на година и ще вкара България години напред във финансова криза. Държава се управлява трудно. Корнелия Нинова не иска да управлява България. След като държавата вече е червена Нинова трябва да стане министър председател, но тя не иска“, каза Горанов в ефира на Нова телевизия. Десислава Генчева е името на първата дама на България. 47-годишната жена, за която Румен Радев се ожени…\nПолитикаа помните ли първата на Плевнята, за ПЕНСИЯ от 300 лв пари ...., Корнелия НИНОВА не иска.... Звездата ДЕСИСЛАВА ГЕНЧЕВА, няма да изтегляме БЮДЖЕТА, ПРЕДИЗБОРНАТА КАМПАНИЯ започна! ГОРАНОВ, финансовият министър: Ще има БОРИСОВ 3Вашият коментар


HUSNG by Mersenneary (3-3) | За покера - с любоff\n← HUSNG by Mersenneary (3-2)\nHUSNG by Mersenneary (3-4) →\nHUSNG by Mersenneary (3-3)\n3. Чубуков: Как това помага и как това не върши работа\nСклански-Чубуков е таблица за енд-гейм, която ви казва, при коя най-голяма дълбочина на стака можете да пушнете една ръка от малкия блинд и все още сте сигурни, че вашата очаквана стойност при това е по-добра отколкото при фолда. Това звучи сякаш нещо полезно и не е лошо да го имате в арсенала си, но уловката тук е, че за да сте сигурни, че имате по-добро очакване от влизане ол-ин отколкото от фолда, вие трябва да оцените очакването от пуша сякаш вашият опонент играе перфектно срещу вашия ол-ин, сякаш по случайност сте обърнали картите си (или играете в Ultimate Bet) и вашият опонент знае какво държите. Това означава, че ако влизате ол-ин с 87s, вашият опонент ще фолдне 76s, но ще колне с 92о. Това означава, че Чубуков предлага някаква полезна информация и много безполезна такава.\nНай-голямата грешка, която правят играчи, изучавайки таблицата на Чубуков, е третирането й като една стратегия за употреба срещу определени опоненти. Чубуков дава само информация, не стратегия. Ако попитаме Чубуков, дали ни е гарантирано +EV, ако влезем ол-ин за 8bb с 98s, отговорът ще бъде „не“, и нито дума за това, дали 98s е действително достатъчно добра ръка за влизане ол-ин при тази дълбочина на стака.\nЧубуков не е стратегия. Таблицата ви казва, че 98s е със сигурност за пуш при стакове под 7.7bb и очаква от вас, човека, че сте достатъчно умни за да знаете, че тъй като 98s е ръка, в която опонентите ще играят срещу вас по съвсем различен начин, ако не знаят ръката ви, а те не я знаят, така че тази информация не е много съществена. Срещу повечето опоненти, дори онези с много лууз диапазони за кол, 98s е лесен пуш за 10bb.\nИ така, какво е таблицата на Чубуков? Мисля, че първото нещо, което можете да проверите с таблицата на Чубуков, е дали не играете прекалено консервативно слабите си Ах, Кх, Qx и ниските покет-чифтове от бутона. Същевременно, информацията за 54s е напълно безполезна (нима можем да предположим, че опонентът ни ще колва с 62о?), което ни избавя от проблеми с определянето на идеален диапазон за кол с тези типове ръце.\nЗа да илюстрирам това, подготвих малък тест. Ще играем срещу опонент, който пушва с доста широк диапазон срещу лимпове и минрейзове, но не толкова широко, за да чувстваме, че лимп/кол или минрейз/кол е най-добрата опция. За всяка от следните ситуации решете относно влизането ол-ин от бутона. Дали това отиграване:\nГарантирано е по-добро от фолда, или\nВ зависимост от диапазона за кол на опонента ни да е –EV, ако го сравним с фолда?\n22 – 24bb\nQ5o – 7.5bb\nQ2s – 8bb\nK3o – 10bb\nK3s – 14bb\nA2o – 22bb\nОтговорът и на шестте въпроса е, че всичките пушове имат гарантирано +EV. Ако някога опън-фолднете К3о при 10bb или Q5o при 7.5bb, вие ще губите пари в тези ръце, ако не ги пушвате независимо от това, колко е лууз или тайт диапазонът за кол на опонента ви. Това е полезна информация. Понякога ние знаем, че опонентът ни колва по-лууз отколкото по Наш, но Наш не ни казва, дали все още можем да пушнем ръката си и дали това ще е +EV. Чубуков е мястото за бърза проверка дали това е така; просто защото вашият опонент играе странно и сте уверени, че можете да получите кол от Q6o при 7.5bb, вие би трябвало да влезете ол-ин с Q5o. Силата на вашата Q-хай е такава, че ако ръката ви беше открита (т.е. се знаеше какво държите), все още щеше да е достатъчно добре да влезете с нея ол-ин.\nОбаче, все още се нуждаем от няколко предупреждения. Обратното не е истина – ако Чубуков казва, че не можем печелившо да влезем ол-ин, ако опонентът ни знае нашите карти, което не е отговор на въпроса: какво да правим, ако той не ги знае. По принцип, Чубуков е само „разумна проверка“ когато играем срещу лууз-опонент, а Наш казва, че това е пуш, но ние не сме сигурни, дали това ще е правилно при такъв диапазон за кол. В този случай , ако Чубуков казва „да“ – можете сляпо да му се доверите, но ако той казва „не“, трябва да използвате мозъка си за да вземете правилното решение. Допълнително, помнете, че фолдът почти никога не е най-печелившо решение. В горните примери влизането ол-ин с А2о при 22bb е по-добро от фолда, но в действителност с А2о си заслужава да се пушва до 15bb– при по-голяма дълбочина минрейзът е най-добрата опция, когато очакването ни ще бъде значително по-добро, отколкото -0.5bb при фолда.\nЧубуков ви казва, че винаги можете да пушнете К3о за 10bb и това е по-добро от фолда, дори срещу опонент с лудешки диапазон за кол. Той ви казва, че също така това важи и за Q2s при 8bb и Ах-ръце при всякаква дълбочина на стака, ако решите да влезете ол-ин с тях. Използвайте тази информация в играта си и ако сте объркани с останалото, то по-добре го оставете и се съсредоточете върху изучаване на по-добри стратегически начини за корекции.\nPosted by pankratt на 05/26/2014 in HUSnG


"Лудогорец" и ЦСКА завършиха наравно 0:0 :: Скандал - всички скандали | новини, икономика, еко, спорт, свят, анализи, шоу, справочник, видео\n"Лудогорец" и ЦСКА завършиха наравно 0:0\n"Лудогорец" и ЦСКА завършиха наравно 0:0 в очакваното с голям интерес дерби от петия кръг на родния футболен шампионат.\nИ двата тима имаха своите шансове, но ги пропиляха. ЦСКА можеше да вкара в 24', когато Али Соу изведе Евандро вляво на наказателното поле, но бразилецът стреля слабо и не затрудни вратаря Пламен Илиев.\nСтрастите се нажежиха в края на първата част, когато Жеферсон бе изблъскан в гръб пред дъгата на наказателното поле на "Лудогорец", но реферът Драгомир Драганов не отсъди пряк свободен удар, с което си навлече гнева на играчите на ЦСКА.\n"Червените" бяха близо до попадение в 57', когато Али Соу овладя добре топката и стреля опасно, но Пламен Илиев спаси. Три минути по-късно бившият играч на ЦСКА Жоржиньо нахлу в наказателното поле на "армейците", но стреля право в ръцете на вратаря Черниаускас.\nНай-чистото положение за "Лудогорец" изпусна влезлият като резерва Клаудиу Кешерю, който бе изведен сам срещу вратаря от Антон Недялков, но румънецът копна топката слабо и не намери очертанията на вратата.\nВ заключителните минути домакините бяха по-свежи и упражниха финален натиск. В 87' Вандерсон бе изведен зад гърба на защитата и центрира към Кешерю, но Албентоса изби, а играчите на "орлите" имаха претенции за високо вдигнат крак, но реферът подмина ситуацията.\nОтлична възможност се откри пред "армейците" в края на мача, когато Тиаго Родригеш се озова сам срещу вратаря Пламен Илиев, но не успя да го преодолее.\nТака шампионът "Лудогорец" оглави еднолично класирането с актив от 11 точки, следван от "Локомотив" Пловдив и "Левски" с по 10. Отборът на ЦСКА е на седмата позиция със 7 точки.\nВ следващия кръг "червените" са домакини на "Арда", а "Лудогорец" гостува на "Черно море".


Егор Глазунов | ПОСЛЕДНА ПРОМЯНА 07 March 2021 в 17:40910\n„Парламентът беше погребан от Бойко Борисов и едноличното му управление”, заяви пред БНТ Мая Манолова от коалицията Изправи се! Мутри вън!. „Корумпираното му управление, което обрича българите на бедност, е най-големият проблем на България. Решението е отстраняване на Борисов от управлението и от хазната и почтена власт, която да повиши доходите на българските граждани”, категорична е тя.\n„30 млрд. лв. предстои да влязат в България от Европа от Фонда за възстановяване и устойчивост. Те трябва да се използват за модернизиране на икономиката, подкрепа на малкия бизнес и осигуряване европейски доходи на българските граждани. Планът, предложен от правителството, прилича на шопинг листа. Заложили са дейности, от които са се научили да крадат – стиропор, асфалт, бетон, тръби”, заяви още Манолова.\n„Искаме изборите да са първата крачка към връщане на нормалността, почтеността и авторитета на институциите, разрушени по време на 11-годишното управление на Борисов. Стигна се до размазващата оценка на Комисията по външна политика към Сената на САЩ, че България е страна с постоянна корупция, без свобода на медиите и с политизирана съдебна система до степен, която поставя под риск върховенството на правото”, допълни Манолова. Тя подчерта, че официални представители на властта, включително зам.-министърът Герог Георгиев, си е позволил да използва език на омразата по отношение на Изправи се! Мутри вън!.\nЕтикети:БойкоБорисоввотГЕРБизбориИзправи се! Мутри вън!коалицияМаноловаМая


Bvlgari Omnia Amethyste Парфюм EDT за жени - Elinor.bg\nОстават -2 бр.\nBvlgari Omnia Amethyste 65ml Eau de Toilette За дами.Omnia Amethyste е изключително изискан младежки аромат, който напомня на модерните, цветни, скъпоценни камъни на Bvlgari. Omnia Amethyste е благороден и модерен цветен парфюм, вдъхновен от аромата на ирисови и розови градини, поръсени с кристални капки утринна роса. Цветният букет на Omniа Amethyste е като хамелеон - някому мирише на люляк, на виолетки, а на други на ирис. Парфюмът има приятен, леко бонбонен дъх..


Продавам Двустаен апартамент, София, Лагера 85000EUR 8704955\nПредлагаме двустаен апартамент на тихо място. Поддържана сграда. Жилището се състои от коридор, кухня, хол, стая, баня и тераса. Подовата настилка е теракота и ламиниран паркет. За директни клиенти. Референтен номер 94032\nТози апартамент е Двустаен с площ 70 m2, типа на строителството е Панел и на етаж 2-и намира се в Лагера София цената на апартамента е 85,000 EUR и публикуван е на 28/07/2021 от Продиджи (Агенция).


Julius Meinl Чаша за чай 300 мл. ТОП цена ...\nНачало » Аксесоари » Порцелан и стъкло » Julius Meinl Чаша за чай 300мл./ 1бр. Порцеланови чаши за чай\nJulius Meinl Чаша за чай 300мл./ 1бр. Порцеланови чаши за чай\nПрегледа: 1244 Julius Meinl Julius Meinl Модел: Porcelain cup\nКерамична чаша за чай Julius Mainl\nИзживейте истинска наслада с керамична чаша за чай на австрийската марка Julius Meinl. Чашата е изработена от висококачествени материали и притежава изчистен и семпъл дизайн, с вместимост 300 мл.. Подходяща е за чай, кафе и всички останали топли напитки!\nЧаят като тенденция\nКонсумацията на чай е рутина за всяко домакинство. Тъй като познаваме чаената напитка от толкова дълго време, ние сякаш сме забравили полезните свойства, които притежава и благоприятното влияние, което оказва на нашия организъм. Чаят е топла напитка, сигурен съюзник за поддържане както на здраво тяло, така и на бодър дух. Глобалната тенденция за популяризиране на природосъобразния начин на живот, който отделя огромно внимание на качествените характеристики и ползите от всичко, което консумираме, оказва влияние и върху повишения интерес към чаената напитка. Напоследък консумацията на чаени специалитети расте стремглаво, за сметка на приема на кафени напитки. За да отговорят на нуждите и предпочитанията на своите клиенти, лидерите в производството на топли напитки извеждат все по-широка гама чаени напитки и аксесоари към тях.\nНасладете се изцяло на любимата си чаена или друга топла напитка с удобна и елегантна чаша Джулиус Майнл, сега на топ цена само в нашият онлайн магазин Cod Caffee!\nУнции 10 oz\nВисочина 9.6 см\nДиаметър (чаши) 8 см


СТАНКА ЗЛАТЕВА - БЛАГОДАРИМ ТИ ЗА СИЛАТА И КРАСОТАТА, ЗА ОЛИМПИЙСКИЯ ТИ ДУХ! Ти си нашият златен олимпийски медалист! | ОбСНВ Благоевград\nБългарската звезда в свободната борба при жените в категория до 72 килограма Станка Златева загуби с туш финала на летните олимпийски игри срещу силната руска състезателка Наталия Воробьова.\nДвубоят започна с бърза атака на рускинята, която наведе главата си в опит да "влезе" под тялото на нашето момиче, но Станка се защити великолепно и на свой ред не само парира опитите за нападение, но и се впусна в атака, която й донесе една точка, след като тя избута Наталия извън тепиха.\nЕдна минута преди края на първата част рускинята опита нова атака, но Станка не позволи да помръдне и взе партията с 1:0 точки!\nНачалото на втората част предложи сходен сценарий - опряна до стената, Воробьова веднага тръгна в търсене на бърза точка. За наше съжаление Станка позволи на своята съперничка да я тушира и така двубоят отиде в полза на рускинята, която спечели златен медал.\nСтанка Златева проведе срещата на изключително високо тактическо ниво и практически единствената нейна грешка тази вечер я лиши от заслужения златен медал.\nПрипомняме, че по пътя към финала, Станка Златева спечели цели четири поредни чисти победи с по 2-0 части. Това е втори сребърен олимпийски медал за сливналийката, която отсрами българската борба в Лондон след резила на класиците ни, които записаха най-слабото си представяне от 20 години. Гол.бг\nОлимпийската вицешампионка от Пекин загуби финала в своята категория от 21-годишната рускиня Наталия Воробьова с туш. Тя спечели първата част с 1:0, но след това допусна грешка и загуби мача. Това бе първо поражение за българката в британската столица, след като по-рано тя записа на свое име победи над Василиса Марзалюк от Беларус, Джени Френсон от Швеция, Аннабел Лауре Али от Камерун и испанката Майдер Унда.\nРускинята Воробьова, която ще прибере 1 милиона долара като премия, след като стана първата олимпийска шампионка за Русия в женската борба, победи по-рано днес също с туш само за 17 секунди на полуфиналите олимпийската шампионка - китайката Дзяо Ван. Точно китайската състезателка пък бе "черната котка" за Станка Златева на финала преди четири години в Пекин. Гузел Манюрова от Казахстан и Унда Майдер от Испания спечелиха бронзовите медали в категорията.\nПоследният сблъсък между Златева и Воробьова бе на Европейското първенство през месец март 2012 година в Белград, като тогава българката - петкратната световна и двукратна европейска шампионка, претърпя поражение в първия кръг с туш.\nВ крайна сметка, Станка Златева все пак донесе първи сребърен медал за страната ни от Игрите в Лондон. Боксьорът Тервел Пулев пък вече спечели поне бронз за България от боксовия турнир и утре ще се боксира за място на финала в категория до 91 килограма в Лондон. / http://news.bgnes.com


Сидеров: Валери Митков е масон, съдружник на Ковачки и има закрилата на Първанов - Stz7 Стара Загора - Stz7 Стара Загора\nHome / Новини от Областта / Сидеров: Валери Митков е масон, съдружник на Ковачки и има закрилата на Първанов\nСидеров: Валери Митков е масон, съдружник на Ковачки и има закрилата на Първанов\nBy Панорама Стара Загора on октомври 3, 2014\nЛидерът на АТАКА Волен Сидеров коментира трагедията в с. Горни Лом и големия брой – 143 нарушения, които са направени от собственика, но не са коригирани, съобщава пресцентърът на партията. Според Сидеров това означава сериозен политически чадър. Той заяви, че собственикът Валери Митков е масон, съдружник е на Ковачки и има закрилата на бившия президент Георги Първанов. Лидерът на АТАКА припомни, че заводът е приватизиран през 2003 г. по време на масонското правителство на Сакскобургготски.\nСидеров обърна внимание на факта, че това е поредният случай, при който в завода става инцидент. „Заводът трябваше да бъде затворен, собственикът му даден на съд и осъден за безстопанствено отношение. Господин Масона, великият магистър има политическа, освен масонска закрила. Те са свързани нещата. Крайно време е да се разплетат масонските връзки в политиката, бизнеса, магистратурата. Защото в България масонски ложи управляват реално политика, бизнеса и съдебна система. Това, което едно време много обичат да повтарят някои папагали ДС, ДС сега са масоните“, допълни Сидеров.\nТой коментира и една от покупките на Митков – дом-паметник „Пейо Яворов“, за който се поема ангажимент да се възстанови, но това не се случва. Напротив, масоните искат да я направят увеселително заведение.\nЛидерът на националистите коментира, че тази трагедия е нямало да се случи, ако пред 2012 г. е бил приет предложеният от АТАКА законопроект за утилизация на боеприпасите. Според закона всички такива предприятия стават държавна собственост, стопанисват се и се ръководят от Министерство на отбраната. Законопроектът е отхвърлен.\nпресцентър Атака / ПИК\n← Previous Story 3 октомври е обявен за ден на национален траур\nNext Story → ДАНС арестува брокери на гласове в Пазарджик – купували глас по 20 лева


AUTO BILD България / Арестуваха шофьор ексхибиционист\nГол мъж онанира, докато управлява автомобил по магистрала А61 в Германия в окръг Майнц-Хехтсхайм. Полицията на град Хайдесхайм „сгащва“ нарушителя в неделя сутрин (9-и декември) и го арестува. Ексхибиционистът не е могъл да даде разумно обяснение за действията си, съобщават органите на реда. По случая е образувано производство и мъжът ще трябва да понесе наказание. Полицията завършва прессъобщението с думите „…той дори нямаше обувки“.


Мрак по пладне Кн.2 от Хроники на гарваните, книга от Джеймс Баркли — Книжарница dBooks.bg\nМрак по пладне Кн.2 от Хроники на гарваните\nМалки сладки лъжкини Кн.7:...\n“Написаното от Баркли е силно, динамично и наситено с превъзходно чувство за хумор. Още по-хубаво е, че той твори романи, които ви се иска да препрочитате отново и отново.”\nТо е създало разкъсване в небето – проход към измерението на драконите.\n“Превъзходното фентъзи е рядкост. Превъзходното героично фентъзи е още по-голяма рядкост. Да откриеш нов автор, които наистина пише превъзходно героично фентъзи, може би означава да намериш най-рядката скъпоценност. Джеймс Баркли е тъкмо такава находка.”\nОще книги от автора "Джеймс Баркли"\nМрак по пладне Кн.2 от Хроники...\nДетето на Нощта. Кн.3 от Хроники...


Stargate Atlantis Season 1 / Старгейт Атлантис Сезон 1 (2004) » Филми онлайн\n2004 HD Екшън Фантастика Драма Приключенски Сериали\n19 x 44 мин. 8.1 101 019\nГодина: 2004 19 x 44 мин.\nТагове: галактика бъдещето технология Атлантис пътуването в космоса чужденец космически кораб извънземна планета изгубеният град извънземна раса изгубената цивилизация\nЕпизод 1 - Издигане: Част 1\nЕкип от учени смятат, че са открили местонахождението на отдавна изгубеният град Атлантида. Той може да бъде достигнат от Старгейт, който води към друга галактика.\nЕпизод 2 - Издигане: Част 2\nШепард се опитва да убеди Уиър за подготвянето на спасителна мисия, за да освободи полковник Съмър, Тейла и останалите пленени от Призраците.\nЕпизод 3 - Криеница\nРодни не може да се отърве от устройство, което го прави непобедим и не му позволява да пие или яде. Междувременно възникват електрически неизправности и един от атосианците споменава че е видял някаква сянка.\nЕпизод 4 - 38 минути\nШепард бива ухапан от подобна на призрак буболечка и е на път да умре. Докато джъмпера го връща в Атлантис засяда в самият Старгейт. Имат на разположение 38 минути за да намерят решение.\nЕпизод 5 - Подозрение\nСлед поредица от спречквания с Призраците, екипът започва да подозира, техните атосиански съюзници за внедряването на шпионин сред тях.\nЕпизод 6 - Краят на детството\nШепард и екипът посещават нов свят, чиито жители се самоуват, когато навършат 25 години. Заради ритуалното самоубийство те вярват че предотвратяват намирането им от Призраците. Докато Родни не разследва МНТ-то на планета.\nЕпизод 7 - Отровен източник\nЕкспедицията на Атлантис прави първи контакт с Хофаните, които разработват лекарство за предотвратяване на храненето на Призраците с хора. Д-р Карсън Бекет им помага да го усъвършенстват, но открива няколко непредвидими странични ефекти.\nЕпизод 8 - Под замята\nАтлантис иска да търгува храна с Дженаите, екипът открива това, което на пръв поглед изглежда проста цивилизация занимаваща се предимно с земеделие. Но всъщност те планират ядрена атака срещу Призраците. Когато Шепърд и МакКей биват разпитвани, разбират че Дженаите не са толкоз добри съюзници.\nЕпизод 9 - У дома\nСлед проучване M5S-224, д-р Родни МакКей, открива че уникална атмосферна мъгла на планета излъчва енергия всеки път, когато Старгейт е набран. Това предоставя на екипа възможност да се върне обратно на Земята.\nЕпизод 10 - Бурята\nБуря, покриваща 20% от планетата Лантеа наближава, която настъпва на всеки 20-30 години, тя набира скорост и се е насочила право към сушата, а след това и към Атлантида. Тъй като повечето хора от експедицията са приютени на планетата Манара, само една малка група остава за да се опита да спаси града. За съжаление, ударен екип на Дженаите, ръководен от командира Акастус Коля планира да се възползва докато на Атлантис няма хора и взима Уиър и МакКей за заложници.\nЕпизод 11 - Окото\nМайор Джон Шепърд играе опасна игра на котка и мишка с командир Акастус Коля и войниците му, като се опитва да си върне Атлантис докато бурята е във вихъра си, но същевременно се опитва и да занули и града. От континенталната част, д-р Карсън Бекет, Тейла Емаган и лейтенант Ейдън Форд рискуват живота си, за да стигнат до града през окото бурята.\nЕпизод 12 - Предизвикателният\nОбикаляйки из системата Лантеан, майор Джон Шепард, Родни МакКей и двама учени намират Призрачен кораб, който е катастрофирал и се е приземил на планетата преди 10 хиляди години, по време на войната между Атлантис и Призраците. Докато го разследват, екипът откриват, че те всъщност не са сами, тъй като един призрак е оцелял и все още е жив, но изпраща и SOS сигнал.\nЕпизод 13 - Опасна зона\nВъпреки проучването от секциите на града, които бяха наводнени по време на бурята, някои от учените започват да умират, след като виждат реалистични халюцинации, които причиняват мозъчен аневризъм, което принуждава заключването на града. Техните опити да задържат вируса не вървят добре. Шепард се впуска в преследване след един от заразените учени, който се опитва да избяга в населената част на града.\nЕпизод 14 - Убежище\nЕкипът на майор Джон Шепард са под атака от стрелите на Призраците, но след това изведнъж биват унищожени от мистериозен енергиен лъч. Те се спускат на планетата Прокулус, но разбират че хората не разполагат с модерни технологии, но д-р Родни МакКей се съмнява, че се крие нещо, особено след като канят жрицата Чая Сар на Атлантида и харесва Шепърд.\nЕпизод 15 - Преди да заспя\nЕкспедицията на Атлантис намира една възрастна жена в стазис,за която разбират че е на 10 000 години. Мислейки, че е древна, те я съживяват, но разбират, че тя всъщност е Елизабет Уиър, която е от алтернативна времева линия и там експедицията стигна до Атлантида, но условията не са толкова добри, тъй като другата експедиция не е направила това което трябва когато са пристигнали.\nЕпизод 16 - Братството\nНа планетата Даган, екипът намира поредица от улики, водещи до модул на нулева точка, който служи за за защита на Атлантис и за свързване със Земята. Въпреки това, една група от Дженаите водена от командир Акастус Коля също желае да намери МНТ-то.\nЕпизод 17 - Писмо от Пегас\nВ навечерието на откриването на приближаващият Призрачен флот към Атлантис, д-р Родни МакКей успява да даде на Старгейт достатъчно мощност, за да наберете Земята за една секунда, което е повече от достатъчно време, за да изпратят компресирани данни, включително видео съобщения за членовете на екипа до своите близки. В същото време Шепард и Тейла използват Старгейт като взимат Джъмпер и се отправят на разузнаване към приближаващия Призрачен флот.\nЕпизод 18 - Дарбата\nИзмъчвана от ужасяващи кошмари, Тейла разследва и открива с помощта на стар приятел, че тя е потомък на хора, които са били подложени на генетични експерименти от Призраците. Това дава на Тейла възможност да се свържете с Призраците от определено разстояние, включително и с тези от пристигащите кораби.\nЕпизод 19 - Обсадата: Част 1\nС много малко време, преди корабите Призрачният флот да достигнат до Атлантида, д-р Родни МакКей планува да поправи Лагранж Пойнт спътника в рамките на Лантеантовата система и да унищожи корабите. В същото време, като предпазна мярка, д-р Елизабет Уиър счита за разумно да унищожат града, преди Призраците да получат контрол на него, така че те не могат да намерят път към едно ново пазбище за хранене, до Земята.\nЕпизод 20 - Обсадата: Част 2\nЗемята, наскоро оборудвана с МНТ изпраща нов военен контингент да поеме командването на Атлантида и да я защити от предстоящата Призрачна атака докато новооборудваният кораб на Земята, Дедал пристигне там. Скоро Призрачните корабите пристигат и щормуват града със своите Призрачни стрели, като телепортират войниците в самият град.\nАко харесвате Stargate Atlantis Season 1 / Старгейт Атлантис Сезон 1 (2004) гледайте още:


Solar Apartmanház - НАЙ-НИСКИ ЦЕНИ от agoda.com\nУдобно проектиран като за бизнесмени така и за почиващи туристи, Solar Apartmanház е идеално разположен в Хайдусобосло - една от най-посещаваните части на града. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nSolar Apartmanház предлага безупречно обслужване и необходимите удобства, за да удовлетвори гостите си. Хотелът предлага достъп до широк спектър от услуги като безплатен WiFi достъп във всички стаи, паркинг, зала за пушачи.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като климатик, отопление, бюро, балкон/тераса, звукоизолация. Хотелът разполага с голямо разнообразие от развлекателни съоръжения като градина. Solar Apartmanház е добър избор за всички посетители на Хайдусобосло, защото предлага спокойствие и безпроблемен престой.


История и археология-стр.1 - burgas1.org\n01 окт 2008: 20:43\nГрадът с топли извори\nЧаст от отделение на топлите бани с вани за по-бедните\nНевиждано оживление цари в огромната сграда. В едно от помещенията войници шумно се обливат с топла вода, в друго патриции са се отпуснали в удобни вани с кал и луга, в трето девойки се разкрасяват с масаж и козметични тайни. Това не е сцена от филм, а ежедневие в топлите бургаски минерални бани, но преди... да речем, двайсет столетия. Когато славата им се е носила надалеч и тук са идвали да се къпят и лекуват болежките си императори и велики пълководци ведно с цялото си обкръжение.\nПодобна картина рисуват най-новите разкрития на археолозите, които за първи път това лято започнаха проучване на античния град Аква калиде терма (в превод "топла вода"), разположен в района на бургаските минерални бани.\n"Още по римско време баните са били демократично място, до което са имали достъп и бедни, и богати. В частта за по-бедните - войниците, е имало малки басейни и седалки. Имало е и къпални за по-заможните посетители с много екстри, но те тепърва предстои да бъдат открити", разказа директорката на Регионалния бургаски музей и ръководител на разкопките Цоня Дражева.\nТова, което вече е известно, е, че в огромния комплекс с размери 86 м дължина и 54 м широчина е имало четири топли и студени басейна, отделни помещения за масаж и лечебни процедури, салон за гимнастика, песни и танци, място за угощения и дори библиотека.\nПри двете ми посещения тук в рамките на месец ме поразява мащабът на постройката, която изниква изпод земята. Видно е, че някогашните величия добре са съзнавали значимостта на подобно богатство.\nЗа това свидетелстват и изворите, които разказват, че от древността бургаските бани са се ползвали с изключителната привилегия на неприкосновеност, която византийци, българи, хуни и авари не смеели да нарушат. Лечебните води на славния курорт неведнъж са го спасявали от разрушение, спечелвайки благосклонната протекция на завоевателите.\nПървият знатен владетел, къпал се в лековития извор, е Филип II Македонски, който е летувал в курорта с лечебните води четири века преди новата ера. Оттогава датират най-ранните сведения за днешните бургаски минерални бани.Няколко века по-късно готският летописец Йорданес, живял по времето на император Юстиниан, описва "огнената горещина, която изригва от извора, най-първият и най-добрият измежду многобройните други извори в целия свят за лекуване на болни". Друг негов съвременник - Прокопий Кесарийски, е документирал как императорът заповядал да се издигне крепостна стена около баните, за да се осигури безопасността на гостите им. Според хрониста "тези хубави топли бани край Анхиало (днешно Поморие) е било наложително да се укрепят с високи и здрави стени". Това обаче не попречило през 270 г. по време на вторите готски войни, баните да бъдат опожарени. Следите от стихията на пламъците, прекъснала временно славната им история, и днес личат по стените на постройката. На това място археолозите са открили голяма амфора със скелет на котка и две монети. Жертвоприношението в чест на египетската богиня майка Бастет е било свързано с желанието на местните да измолят закрила за новата постройка на баните, ремонтирани след пожара, обяснява Цоня Дражева.\nСпоред археоложката не е чудно, че тук е открит култ към египетско божество. В края на втори век на територията на Южното черноморско крайбрежие се заселва население от Александрия, което донася със себе си своите вярвания и обичаи.\nСградите на баните са възстановени и разширени в края на IV-V век, след което са преправяни многократно. Под името Аква калиде, а по-късно и Термополис минералните бани се развивали и процъфтявали през вековете.\nВ един от летописите се разказва, че в тях потърсила спасение и съпругата на византийския император Тиберий II. Императрицата се излекувала успешно в топлите минерални води на баните и в знак на благодарност подарила мантията си на местната църква.Към лечебните води на минералния извор не останали безразлични хуни и авари. Според историческите сведения аварският хаган, обсадил Анхиало в края на шести век, избрал именно сградите на баните, за да гуляе в тях с харема си. По молба на жените си хаганът престоял тук цели три месеца и в знак на добра воля пощадил баните от разрушение.\nДруги исторически данни разкриват как през VII век при решителна битка между византийците и българите, укрепили се в Онгъла, император Константин Погонат получил силен пристъп на подагра и се скрил да се лекува в анхиалските бани. Тъй като в Анхиало няма минерални извори и данни за подобно селище по това време, археолозите предполагат, че византийският император се е лекувал в бургаските минерални бани, които са само на 8 км от Анхиало.\nСлед голямата си победа над византийците през 708 г. хан Тервел също е пребивавал в района на баните, смятат археолозите. Основания за това дават изворите, в които се споменава, че "при победата на българите византийците затънали в близките блата". При Поморийското езеро няма данни за голям басейн със заблатявания в този период. Вероятно именно районът край минералните бани е избрал хан Тервел, за да разположи своя военен стан и да създаде по-късно средновековния град, който археолозите отдавна търсят.\nСлавата на бургаските минерални бани продължила до 1206 г. Тогава латинският император Хенрих Фландърски ( по-малкият брат на Балдуин Фландърски) нахлул в българското царство и започнал да руши и опожарява наред. Манията му да покорява не подминала и курорта. Останало само написаното от неговия летописец: "Това беше много красив град, добре разположен, с множество топли извори за къпане - най-хубавите в целия свят. От него отнесохме огромна плячка."За пожара свидетелства и проучваната от археолозите голяма средновековна сграда, намираща се на 200 метра от баните, която е служила за хан през периода V-XIII век. Последно в нея са гуляли, преди да я запалят, войските на латинския император.\nЕдва 350 години по-късно по заповед на турския султан Сюлейман II селището отново е застроено, а край баните е издигната нова сграда. Преустроена напълно, тя се използва и днес заедно с новата балнеолечебница и е по-известна като банята на Сюлейман Великолепни.\nВ близост до хана археолозите са започнали проучването на средновековна църква от XI-XIV век. Изцяло е разкрито преддверието й, до момента са проучени осем християнски погребения. Под основите на църквата се намира антична сграда от III век пр.Хр., вероятно елинистичен храм.\nПроучването на древния град със специализираните занаятчийски и земеделски зони, както и крепостната стена, която го е опасвала, предстои. Разкритията ще доведат до нови данни за това, което се случвало преди векове по нашите земи, не крият амбициите си археолозите.\nИзкусни лечители, използващи умело качествата на водите и природните ресурси, траките са имали особено отношение към минералните извори. А един от най-древните и най-посещавани е бил този край днешния Бургас.Разкритият това лято от археолозите тракийски куполен некропол на територията на минералните бани хвърля нови доказателства върху тези факти. Древните могили се намират в общинския Парк на здравето, на 200 метра от тракийското светилище на трите нимфи в местността Манастир тепе. Археолозите наричат мястото града на тракийските мъртви полета. Некрополът е датиран от V-IV век пр.Хр. и се състои от пет могили. В най-голямата куполна зидана гробница се предполага, че е бил положен местен тракийски владетел, обяснява Цоня Дражева. Траките са използвали дерето като естествен наклон заради съществувалата наблизо река. Тя е била разделителното място между двата свята - тракийското светилище и седалище на владетеля в Манастир тепе и града на мъртвите, разказва Дражева. За съжаление всички могили са плячкосани от иманяри, които дори са започнали да отварят гробницата на владетеля. За това в момента сондажът е запълнен и се охранява от полиция. Предстои комисия от Националния институт за паметниците на културата (НИПК) да оцени обекта, за да може той да бъде опазен и цялостно проучен.\nАква калиде, Термополис или бургаските минерални бани са били известни от античността. В днешни дни обаче малко се знае за "града с лековитите извори", а сериозни проучвания в района се правят за първи път. Една от идеите е, след като бъде изследвано, мястото да бъде обособено в туристически маршрут. Така картината на този славен град ще бъде завършена.\n[ Редактирано 29 ное 2008: 15:17 ]\n03 окт 2008: 22:54\nДЕУЛТУМ – ЕЗЕРНО ПРИСТАНИЩЕ НА РИМСКА ТРАКИЯ И НЕГОВАТА ИСТОРИЯ\nТекст: Юлий Стоянов, 06 Април 2007 г.\nКрай с. Дебелт в Югоизточна България, на 25 км западно от Черно море и съвременния град Бургас, се намира Деултум – римска колония в Тракия и проспериращ градски център през късноантичната епоха и Средновековието.\nДиректната връзка с морето в продължение на почти две хилядолетия до началото на XIII в. превръща района около Дебелт в главен икономически център на областта.\nРимската колония Деултум e установена през последните години от управлението на император Веспасиан\n(69–79 г.сл.Хр.) за ветераните от VІІІ Августов легион. Благоприятният черноморски климат, известен с мека зима и топла и продължителна пролет, както и плодородните земи на запад от Мандренското езеро са вероятно сред причините за основаването на колонията.\nНай-ранните археологически находки от района на Дебелт се отнасят към бронзовата епоха (ІІ хил.пр.Хр.), а атическата керамика и амфорите от о-в Тасос от края на V и ІV в.пр.Хр. показват активни контакти на древните обитатели на този микрорегион с Аполония Понтика (дн. Созопол), както и с търговци от черноморските и егейските полиси.\nПрез втората половина на І в.сл.Хр., с основаването на колонията, се засилва романизацията на района. Доказателство за това са откритите римски вили на територията на археологическия резерват Деултум–Дебелт и в околността. Множеството архитектурни детайли разкриват влиянието на ателиетата, разположени в източната част на империята, при архитектурното оформление на обществените сгради от времето на императорите Траян (98–117), Адриан (117–138) и Антонин Пий (138–161). Заслужава да се отбележи покриването на вътрешните стени с мраморни плочи – също традиция с източен произход – в интериора на сградите в Деултум.\nПри археологическите разкопки е открита монументална сграда – вероятно храм на Асклепий, както и покрита с каменни плочи улица и колонада.\nГоляма част от останките, които се отнасят към римската и късноантичната епоха, като входове с арки и украсени стени, са запазени до 2 м, а крепостната стена достига 6 м. Могат да се видят също подове на помещения с керамични плочи, както и улици с каменна настилка.\nПреместването на столицата на империята през 30-те години на ІV в. от Рим в Константинопол, разположен само на 200 км южно от Деултум, оказва директно влияние върху развитието на града. Той се превръща в елемент от отбранителната система на центъра на империята срещу варварските нашествия и важен комуникационен пункт. Към това време се отнася и построяването на правоъгълно укрепление с площ от 5000 кв.м, обхващащо не само римското селище, но и горната част на хълма зад него. Източната градска порта, от която започва улица с каменни плочи, също датира от този период. Разкрита е голяма обществена баня с подово отопление, построена в края на ІІІ в. и преустройвана през следващите столетия. Впечатляващи са както размерите на сградата, така и степента, в която е запазена. В непосредствена близост до нея се е намирал и градският площад, който все още не е разкрит.\nВарварските нашествия нe подминават Деултум. Първи готите в продължение на две столетия правят опустошителни походи в региона. Към втората половина на IV в. се отнасят писмени сведения и намерена готска керамика в укрепената площ. Съкровище от сребърни монети, скрито около средата на ІV в., вероятно също е свързано с нашествията на готите. През втората половина на VІ в. започват нашествия и славяните. Съществуват данни за контактите им с местното население, но засега остава неясно дали те се заселват до, или в рамките на укрепената градска част. Византия обаче успява да си върне контрола над укрепения център и го защитава с постоянен гарнизон.\nПри управлението на хан Крум (803–814) българите завземат и разрушат важната крепост Девелт, която се намира на пътя между столицата им Плиска и Константинопол. Към този период се отнася построеното от тях масивно гранично укрепление с дължина над 160 км. В района на Девелт е изграден митнически пункт, за което свидетелстват и множеството намерени оловни печати. В този пункт българите получавали и данъка, който им плащали византийските императори. Има сведения, че християнството също влиза през тази врата с първата делегация за покръстването на българите. В преустроена и възстановена късноантична базилика, близо до граничния пункт, българският владетел Борис I приема новата вяра и името Михаил. Сред оловни печати и пломби присъстват и такива с неговото име.\nПрез ХІІІ и ХІV в. покачването на морското ниво е причината за затлачване на пристанището и замиране на градския живот.\nБлизостта на археологическия резерват до черноморското крайбрежие превръщат Дебелт в интересна и любопитна дестинация за всеки, който иска да се запознае с древната римска колония Деултум и да разгледа езерното пристанище на Римска Тракия.\nСнимки: д-р Людмил Вагалински\n[ Редактирано 29 ное 2008: 15:18 ]\n20 окт 2008: 20:17\nОткриха палата на тракийски вожд\nБургас. Разкошен палат на древен тракийски вожд откриха археолози край Синеморец. Той е живял в края на III и началото на II в. пр.н.е., владеел е вътрешността на Странджа и най-вероятно е контролирал износa на мед, смятат историците. Според Даниела Агре, която ръководи разкопките, резиденцията е принадлежала на владетеля Кортодзунтос. Останките на резиденцията са на повече от 2300 години. Тя е в местността Голата нива над устието на река Велека и близо до могилата, в която преди две години Агре откри уникалното златно съкровище. Домът на владетеля е от 200 кв. м. Дебелата крепостна стена е от камък, споен с кал. В имението е имало и отбранителна кула, чиито основи са били използвани като зърнохранилище, смятат археолозите. Името на владетеля разкрил надпис върху златна плочка, открита в гроб на знатна тракийка, вероятно негова съпруга. "Това безспорно е изключително ценен обект и ще бъде от най-интересните по цялото Черноморие", категорична е Даниела Агре. Колегата й Деян Дичев твърди, че името Кортодзунтос има малоазийски корен и го свързва с времето след смъртта на Александър Македонски, когато се разпределят териториите по тези места.\n[ Редактирано 29 ное 2008: 15:19 ]\n28 окт 2008: 20:57\nСело Дебелт се намира на 25 километра от Бургас в посока Средец, но по времето на Римската империя е било на по-интересно място - в границите на военната колония Флавия. Пътят е особено популярен през лятото, когато изходите към магистралата са задръстени, но в прохладната октомврийска сутрин е почти празен. Още от изхода на Бургас започват да се появяват големи табели "Дебелт Деултум", които ни повеждат покрай язовир Мандра (най-южното от трите Бургаски езера). Преди Дебелт има разклонение и в последния момент виждаме странен знак: "Деултум Дебелт" - средновековен митнически комплекс с църква на територията на "Промет стийл" АД Металургичен завод". Археологически резерват на територията на завод?\nЗавиваме вдясно по тесен асфалтов път и скоро стигаме пред входа на завода. Има бариера, а от близката сграда се появява пазач, който ни оглежда подозрително. Обясняваме, че искаме да видим "митницата", но той е непреклонен: "В почивни дни достъпът до завода за външни лица е забранен!" В крайна сметка успяваме да го убедим, че сме дошли отдалеч специално за да видим тази забележителност, пазачът се обажда на някого и бариерата се вдига. Предаваме личните си карти и влизаме. Между заводските сгради, на малка полянка - единственото зелено петно сред сивите халета, виждаме и руините на базиликата. Информацията за мястото, изписана на близката табела, е покъртителна: "След като хан Крум превзема Дебелт и Месемврия през 812 г., границата между България и Византия минава точно оттук. От това място България получава ежегодния си данък от Византия, а през втората половина на ІХ век е изградена и църквата. Предполага се, че в тази църква цар Борис приема християнската вяра и името Михаил." Какви ли още изненади и важни археологически артефакти се крият под завода?\nОт средновековната митница продължаваме към Русокастро???? - най-голямата археологическа забележителност в този край. Връщаме се обратно до разклона на село Константиново и завиваме наляво към селото. Пътят към останките от крепостта Русокастрон???? минава през селото, извива покрай реката и стига до висок хълм - единствен сред равното поле. Има паметник и малко дървено мостче, оставяме колата там и продължаваме пеша нагоре по хълма. Цветът на скалите е наситено червен, откъдето идва и името на крепостта (русокастрон, червената крепост). Тук Втората българска държава е извоювала последната си военна победа - цар Александър разгромил византийския император Андроний. По целия хълм има разкопки, които са означени с табелки - тракийски светилища, феодалния замък към крепостта, останки от крепостни стени, цитадели и какво ли още не. В единия край има новопостроен параклис, който сега е затворен. Разкопките са впечатляващи, но най-уникална е панорамата - от върха на хълма се вижда цялата долина на километри наоколо.\n[ Редактирано 29 ное 2008: 15:20 ]\n29 ное 2008: 15:21\nОткриха лодка от праисторическата епоха\nЛодка еднодръвка, вероятно от праисторическата епоха, е намерена на дъното на Черно море. Това е съобщи. за Агенция "Фокус" директорът на Националния исторически музей проф. Божидар Димитров. Снощи на 15 мили в морето, източно от Маслен нос - между Созопол и Приморско, риболовен кораб номер 27 от град Созопол е изкарал с рала си при риболов огромна лодка еднодръвка, която вероятно е от Праисторическата епоха. "Подобни лодки еднодръвки, както и всякакви морски съдове, които са по-стари от 3 години, няма никъде по света, тъй като дървото изгнива, но в нашето море под определена дълбочина има разтворен сероводород, който запазва всички материали от органичен произход, каквото е дървото, от което е направена лодката, много добре", обясни Димитров. "Лодката вероятно ще предизвиква огромен интерес сред учените от цял свят, тъй като такива неща не могат да се намерят в нито едно море, в нито един океан", коментира проф. Димитров. В момента на созополското пристанище се правят опити лодката да бъде освободена от мрежите, свалена и транспортирана в музея на град Созопол. В операцията участват кметът на града Панайот Рейзи, собственикът на риболовната компания, чиято собственост е корабът – Петър Василев, археологът на созополският музей Димитър Недков. Полицията още от снощи пази лодката и кораба.\n29 ное 2008: 22:39\nПозволявам си леко да се съмнявам в древността на лодката... До колкото си спомням, еднодръвката на Ной се оказа от 14-ти век... Не виждам причина от тази да очакваме нещо по-различно, но знае ли човек.\n30 ное 2008: 01:39\nЕто я лодката:\nМен ме впечатли това:\nРибарите от риболовен кораб номер 27 се натъкнали на дървената лодка снощи, докато ловели риба с кораба си в Созополския залив, на около 15 мили източно от Маслен нос. Качили находката на кораба, напълнили я с морска вода и я покрили, като по този начин успели да я спасят от разпадане. За да я транспортират до брега дори изхвърлили част от улова си обратно в морето. Рано тази сутрин лодката бе пренесена в Археологическия музей в Созопол.\n05 дек 2008: 12:09\nПОСТАВИХА РЕСТАВРИРАНИЯ КИЛОМЕТРИЧЕН ЗНАК, БЕЛЕЖЕЛ НАЧАЛОТО НА БУРГАС\nСлед реставрация километричен камък, бележел началото на Бургас, се завърна на мястото си в близост до бургаския интернат „Александър Георгиев Коджакафалията”. Той е поставен през 1891 година и на 1 километър от него е започвал Бургас. Според историците това е районът на площад „Баба Ганка”, до концертна дирекция. През тези години Бургас е наброявал 7 000 жители със своите турска, гръцка, българска и арменска махали. Подробности чуйте в интервютата…\n05 дек 2008: 12:12\nНадпис от преди 2000 години, намерен в наскоро откритата крепостна стена на Бургас указва началото на селищната култура и пристанището на града. Артефактът ще бъде представен на нарочна пресконференция, в началото на следващата седмица, от директора на Бургаския регионален музей Цоня Дражева. От откритието става ясно, че древно селище на територията на Бургас датира от ІІ в. пр. Хр. До сега се смяташе, че Бургас е възникнал като римско пристанище във ІІ в. сл. Хр. Дражева не пожела да разкрие други подробности около голямото откритие.\n05 дек 2008: 12:19\nОтпуснаха 100 000 лева за разкопки на остров "Св. Кирик"\nПарите са от държавния бюджет, а решението е публикувано вчера в държавен вестник. Проучванията ще се извършат от специалисти от Националния исторически музей. През 2005 година военните се оттеглят от острова и оттогава има много идеи в какво да се превърне островът. До тогава обаче "Св.Кирик и Юлита" ще бъдат под властта на археолозите. Съществуват исторически сведения, че през 4 век пр.Христа на острова се е извисявала огромна бронзова статуя на бог Аполон и се предполага, че там се е намирало най- голямото Аполоново светилище.\nОстрови Иван, Петър и Кирик, по изгрев. Поглед от Бакърлъка.\nОстров "Свети Кирил", известен и като о. "Св. Кирик" и о. "Св. Кирик и Юлита" е разположен на 250 м северозападно от Созопол. Голям е около 80 декара. „Св. Кирил“ е и единственият остров по българското Черноморие, който е свързан с континента посредством вълнолом. Съоръжението е изградено през 1927 г. и същевремененно оформя Созополския залив като подкова, в която водата е спокойна дори и при най-лошо време. Дълго време на острова има военно-морска база на Българската армия. През 2007 г. правителството прехвърля стопанисването на острова на МРРБ с намерението той да се превърне в туристическа атракция, което обаче застрашава архитектурно-археологическата, както и биологичната му уникалност.\nПрез 1925 г. на острова започва строителството на рибарско училище за подготовка на професионални кадри и осъвременяване на риболова в Черно море. Същинската идея обаче е малко по-друга. По силата на Ньойския договор България няма право на военоморско училище и за това кадрите от Варна се местят в Созопол, за да бъдат обучавани за “рибари”. Това е и причината доскоро островът да бъде забранена военна територия. На нея са изградени 38 масивни сгради с обща застроена площ над 10 хил. кв. м, три подземни склада и хидротехнически съоръжения, използвани от Министерството на отбраната като военно пристанище.


Община Бургас осъществява транспорт до остров Света Анастасия с 18-метровия общински катамаран „Анастасия“. Той е оборудван с най-съвременна техника и отговаря на всички стандарти и изисквания за безопасност. Ширината му е 6,5 метра, височината на борда 2,40 метра, газене 90 см. Корабът разполага със 72 места в закрития салон и две места за инвалидни колички. На разположение на пътниците са общо 3 санитарни възела, като единият е за хора с увреждания. Има бар за кафе и студени напитки, плазмен екран и аудио система, интерком система за връзка между пътнически салон и кабината за управление. На откритата палуба са обособени 28 допълнителни места за сядане.\nЦената на двупосочния билет за пътуване до Острова с кораб, може да видите ТУК\nГРАФИК ЗА ПЪТУВАНЕ С КОРАБ:\nАко желаете да пътувате до остров Света Анастасия, задължително е да направите предварителна резервация. Резервации се приемат всеки ден от 9:00 часа на телефон 0882 004 124 или на e-mail: reservations@gotoburgas.com, като е необходимо да заявите пътуването си най-късно до 17:00 часа на предходния ден.\nС оглед на променливите метеорологични условия, преди да се отправите към "Магазия 1" се обадете на телефон 0882 004 124, за да се уверите, че курсът ще бъде изпълнен.\nКак да стигнете до "Магазия 1"?\n"Магазия 1“ се намира в непосредствена близост до входа на Зоната за обществен достъп на Пристанище Бургас, който е на 5 мин. пеша от входа на пристанището по протежение на ул. "Княз Александър Батенберг". До "Магазия 1" може да се стигне пеш, с автомобил и с велосипед. С автомобил се преминава през бариерата на Зоната за обществен достъп на Пристанище Бургас, която е с пропускателен режим. Паркирането в зоната за първите 15 мин е безплатно, а след това се заплаща по 1 лев/час.\nНа Острова могат да акостират и частни лодки или яхти, като за приставане се заплаща такса от 3,00 лева за всеки пасажер.